**INDOKOLÁS**

**1. TOP-2.1.2-15- Zöldváros kialakítása Mór Városában (a pályázat elbírálása folyamatban)**

**Fejlesztés célja: 7. Egyéb feladatokhoz kapcsolódó célok**

**Fejlesztés alcélja: 7.7. Város- és település-rehabilitáció**

**Fejlesztés alapjául szolgáló feladat (jogszabályhely megjelölésével): Magyarország helyi önkormányzatairól szóló 2011. évi CLXXXIX. törvény 13. § (1) 1. Településfejlesztés, településrendezés**

A fejlesztési terület Mór város központjában, egy jelenleg rendezetlen, szlömös terület, ahol fedetlen városi piac, továbbá számos helyi termelő, vállalkozó üzlete helyezkedik el (virágbolt, szikvízüzem, gyorsétterem stb.). A terület rekonstrukciója és értékének megfelelő hasznosítása régi célja a városnak. Mindez városképi szempontból is sürgető, hiszen a belváros legértékesebb épületeinek közelében, így például a polgármesteri hivatalnak helyet adó műemlék Luzsénszky-kastély épület közvetlen szomszédságában van.

Mindezen problémák megoldása érdekében az önkormányzat három, egymással összehangolt tartalmú pályázatot nyújtott be és nyert el a területre vonatkozóan, melynek egyik eleme a Zöldváros kialakítása.

A projekt során dísztér, mélygarázs, virágpiac és a területen álló műemlék istállóépület homlokzati felújítása valósul meg.

A Dísztér megépítése új lehetőséget teremt a bornapok és egyéb kulturális rendezvények szervezésére, továbbfejlesztésére, de megfelelő helyszíne lehet a városi szezonális korcsolyapályának, melyet jelenleg egy iskolaudvaron működtet a város. A mélygarázs megoldást nyújt a belvárosi parkolóhiányra, mely piacnapokon és rendezvények idején fokozottan jelentkezik. A fejlesztés megvalósulása élénkítőleg hat a helyi gazdaságra: az új virágpiaci terület kialakítása által vonzóbbá válik a város az üzleti/kereskedelmi szféra számára, elősegíti a helyi vállalkozások fejlődését, újak megtelepedését. A belvárosi környezetbe eddig nem illeszkedő leromlott állapotú, műemlék épület felújítása, valamint az újonnan kialakítandó többfunkciós dísztér és zöld területek által mind az épített, mind a természeti környezet fejlődik, szépül, egységesebb városkép alakul ki. Mindez hozzájárul a város turisztikai vonzerejének növeléséhez. A fejlesztés az energiatudatosság és a fenntartható fejlődés szellemében valósul meg.

Jelen fejlesztés keretében önkormányzati tulajdonú gazdasági infrastruktúra-fejlesztés is meg fog megvalósulni, mely hozzájárul a versenyképes gazdaság feltételeinek megteremtéséhez, valamint a lakókörnyezet javításához, melyek szintén kiemelt stratégia céljai a megyei ITP-nek.

**2. TOP-1.1.3-15-FE1-2016-00006 Helyi gazdaságfejlesztés Mór Városában**

**Fejlesztés célja: 7. Egyéb feladatokhoz kapcsolódó célok**

**Fejlesztés alcélja: 7.7. Város- és település-rehabilitáció**

**Fejlesztés alapjául szolgáló feladat (jogszabályhely megjelölésével): Magyarország helyi önkormányzatairól szóló 2011. évi CLXXXIX. törvény 13. § (1) 1. Településfejlesztés, településrendezés**

A fejlesztési terület Mór város központjában, egy jelenleg rendezetlen, szlömös terület, ahol heti egy alkalommal megrendezett városi piac, továbbá számos helyi termelő, vállalkozó üzlete (virágbolt, szikvízüzem, gyorsétterem stb.) helyezkedik el. A terület rekonstrukciója és értékének megfelelő hasznosítása régi célja a városnak. Mindez városképi szempontból is sürgető, hiszen a belváros legértékesebb épületeinek közelében, így például a polgármesteri hivatalnak helyet adó műemlék Luzsénszky-kastély épület közvetlen szomszédságában van.

Mindezen problémák megoldása érdekében az önkormányzat három, egymással összehangolt tartalmú pályázatot nyújtott be és nyert el a területre vonatkozóan, melynek egyik eleme a Helyi gazdaságfejlesztés.

A fejlesztés célja egy megújuló piactér kialakítása, ahol egy vásárcsarnok is helyet kap. Ezzel végre megfelelő körülményeket lehet biztosítani a termelők és a vásárlók számára is. A jelenleg murvás területen Mór Város leendő díszterének tengelyében egy új vásárcsarnok létrehozása a cél, ahol a helyi termelők tiszta és igényes, széltől és naptól védett helyen árulhatják termékeiket. Ezek mellett több kisebb üzlet is helyet kap az épületben. A tervezett vásárcsarnok mellett egy új termelői piac létrehozása is cél, ahol tiszta és igényes helyen árulhatják termékeiket a termelők.

Az 500 m2-es alapterületű vásárcsarnok épület a terepszint emelkedése miatt célszerűen 2 szintes galériás kialakítású. Az alsó szinten a gazdasági bejárat, kisebb üzemeltetési irodák, üzletek helyezkednek el. A tömb közterületi arculata egységes módon lesz kialakítva. Az alkalmazott burkolati anyagok kiválasztásánál elsődleges szempont, hogy a műemléki környezetbe illeszkedőek legyenek.

**3. TOP-2.1.1-15-FE1-2016-00004 Barnamezős területek rehabilitációja Mór Városában**

**Fejlesztés célja: 7. Egyéb feladatokhoz kapcsolódó célok**

**Fejlesztés alcélja: 7.7. Város- és település-rehabilitáció**

**Fejlesztés alapjául szolgáló feladat (jogszabályhely megjelölésével): Magyarország helyi önkormányzatairól szóló 2011. évi CLXXXIX. törvény 13. § (1) 1. Településfejlesztés, településrendezés**

A fejlesztési terület Mór város központjában, egy jelenleg rendezetlen, szlömös terület, ahol fedetlen városi piac, továbbá számos helyi termelő, vállalkozó üzlete helyezkedik el (virágbolt, szikvízüzem, gyorsétterem stb.). A terület rekonstrukciója és értékének megfelelő hasznosítása régi célja a városnak. Mindez városképi szempontból is sürgető, hiszen a belváros legértékesebb épületeinek közelében, így például a polgármesteri hivatalnak helyet adó műemlék Luzsénszky-kastély épület közvetlen szomszédságában van.

Ezen problémák megoldása érdekében az önkormányzat három, egymással összehangolt tartalmú pályázatot nyújtott be és nyert el a területre vonatkozóan, melynek egyik eleme a Barnamezős területek rehabilitációja c. pályázat.

A projekt célja a jelenleg alulhasznosított gazdasági területen üzlet- és iroda szolgáltatásainak fejlesztése, a meglévő üzletek helyén és azok környezetében új, központi elhelyezkedésű, impozáns iroda-és üzlethelyiségeknek helyet adó épület létesítésével. A fejlesztés részét képezi utcabútorok elhelyezése, járdák, gyalogos forgalom számára is elérhető utak kialakítása, illetve komplex külső környezet rendezés, valamint a rehabilitálandó barnamezős területen energiatakarékos közvilágítás kialakítása. Az új építés során teljes körű akadálymentesítés valósul meg. A fejlesztés az energiatudatosság és a fenntartható fejlődés szellemében valósul meg.

A projekt távolabbi célja Mór piaci, turisztikai potenciáljának fejlesztése. Regionális szintű üzleti és irodai programcsomag kialakítása, mely a helyi lakosság életminőségének javításához hozzájárul. Pezsdíti az üzleti életet azokon a napokon is, amikor nincs „piac nap”. Növeli a turisták átlagos tartózkodási idejét, melyek mind a turisták, mind a helyi lakosság életminőségének javításához hozzájárulnak. A projekt megvalósulásával mind az épített, mind a természeti környezet fejlődik, szépül. A belvárosi környezetbe eddig nem illeszkedő barnamezős területeket felváltja az újonnan épülő gazdaságilag hasznos (iroda- és üzlethelyiségeket tartalmazó) ingatlan, valamint a városi képet és klímát javító zöldterület. Az új, központi elhelyezkedésű, impozáns iroda-és üzlethelyiségek által megnő a város vonzereje a fiatal vállalkozók számára is.

**4. TOP-1.2.1-15-FE1-2016-00008 Móri Lamberg pince felújítása**

**Fejlesztés célja: 7. Egyéb feladatokhoz kapcsolódó célok**

**Fejlesztés alcélja: 7.7. Város- és település-rehabilitáció**

**Fejlesztés alapjául szolgáló feladat (jogszabályhely megjelölésével): Magyarország helyi önkormányzatairól szóló 2011. évi CLXXXIX. törvény 13. § (1) 13. Helyi adóval, gazdaságszervezéssel és a turizmussal kapcsolatos feladatok**

A projekt megvalósítása során egyrészt megtörténik a Mór, Hársfa utca 10. szám alatti veszélyeztetett műemlék Lamberg pince épület rekonstrukciója, másrészt a település borturisztikai szempontból egy új helyszínnel gazdagodik.

A projekt során a térség kulturális adottságaira építő új vonzerőként egy hiányt pótló közösségi pince kerül kialakítására, melyben a látogató megismerkedhet a Móri borvidék sajátosságaival, egy helyen összegyűjtve kóstolhat és vásárolhat a móri termelők boraiból. A fejlesztés helyszínéül egy erre kiválóan alkalmas műemlék pince épület szolgál. A Lamberg pince épület felújítása egyébként is sürgető feladata az önkormányzatnak rendkívül rossz műszaki állapota miatt. 2017. januárjában részleges visszabontásra került az északi épületrész az oromfalak életveszélyes állapota miatt. Az érintett épületrészre ideiglenes védőtető került. Felújítás és hasznosítás hiányában az épület állapota tovább romlik. Az épület felújítása során az elbontott épületrészt rekonstruáljuk és belső átalakításokat végzünk. A pinceszinten interaktív borkóstoló és bemutatóterem várja majd a látogatókat, melynek akadálymentes megközelítését is biztosítjuk. A földszinten a tálalókonyha és a vendégtér lehetőséget biztosítanak a pincelátogatás utáni egyszerű étkeztetésre, továbbá itt kap helyet a vinotéka és a mosdók. A galériaszinten – ami egyben az északi bejárati szint is – az információs pult, pihenőtér és az akadálymentes mosdó kerül kialakításra.

A projekt teljes költségvetésének kb. 10%-át a bemutathatóságot, interpretációt szolgáló tárgyi és immateriális eszközökbe fektetjük. A pincében interaktív állandó kiállítás létesül a Borvidék történetéről, nevezetességeiről, a helyi borkultúráról. A pince életkor független családbarát programokat is kínál gyermekek számára. A projekt során részletes marketingstratégia kerül kidolgozásra.

Az épület egész éves nyitvatartásra alkalmas. A helyszín bekapcsolódna a móri bornapokba is, mely a város legnagyobb kulturális és turisztikai rendezvénye, emellett önálló helyszínként is vendégül látná a turistákat.

Az új közös árusító hely lehetőséget teremthet a gazdáknak, hogy egy új csatornán bemutathassák, értékesíthessék termékeiket, a projekt ezzel a helyi gazdaság fejlődését támogatná. A létrejövő közösségi tér helyet adhat a Móri Borvidék TDM Egyesület, valamint a helyi bortársaságok, egyesületeknek közösségi szervezésében létrejövő rendezvények számára, hozzájárul a térségbe látogató turisták számának emelkedéséhez, valamint tartózkodási idejük hosszabbításához. A projektnek köszönhetően az Önkormányzat új munkahelyeket teremthet az új közösségi pince rendezvényszervezési illetve egyéb feladatainak ellátására.

**5. TOP-4.1.1-15-FE1-2016-00029 Egészségügyi alapellátás fejlesztése Móron**

**Fejlesztés célja: 5. Egészségügyi szolgáltatások fejlesztése**

**Fejlesztés alcélja: 5.1. A kistérségi egészségházak kialakítása, önkormányzati háziorvosi, házi gyermekorvosi, fogorvosi rendelők fejlesztése, felújítása, tárgyi eszköz beszerzés, valamint a fűtés- és világítási rendszer korszerűsítése**

**Fejlesztés alapjául szolgáló feladat (jogszabályhely megjelölésével): Magyarország helyi önkormányzatairól szóló 2011. évi CLXXXIX. törvény 13. § (1) 4. Egészségügyi alapellátás, az egészséges életmód segítését célzó szolgáltatások**

A fejlesztéssel érintett egészségügyi alapellátást nyújtó szolgáltatások tekintetében 4 gyermekorvosi és nyolc védőnői, ebből két iskolai védőnői szolgáltatásnak fog helyet adni a projekt során felújításra kerülő intézmény épület.

A beruházás különösen fontos az Önkormányzat számára, mivel jelenleg a védőnők átmeneti helyszínen, ideiglenes engedéllyel végzik tevékenységüket. Egy másik fejlesztési projekt megvalósítása során ugyanis a korábban a védőnői szolgálat számára fenntartott helyiségekben - melyek a móri bölcsőde épületében voltak - új csoportszobák, tornaszoba, továbbá logopédiai és pszichológiai helyiségek kerültek kialakításra.

Az felújítandó épület földszinttel és egy emeleti szinttel rendelkezik, kialakítása és műszaki állapota miatt nagymértékű átalakításra és korszerűsítésre szorul. A projekt során megtörténik többek között az épület külső hőszigetelése, a lapostető vízszigetelése, a nyílászárók cseréje. A belső átalakítás során új lépcső, lift létesül, mellyel mindkét szint akadálymentesítése megvalósul, továbbá teljes belső felújítás történik.

A földszinten a háziorvosi praxisokhoz szükséges helyiségek kapnak helyet. Móron jelenleg 4 körzeti gyermekorvos rendel, felváltva praktizálnak különböző helyszíneken, délelőtti és délutáni rendeléseken. Az átalakítás után három rendelő helyiség és egy orvos-beteg tárgyaló fog rendelkezésükre állni, melyben felváltva tudnak rendelni. A váróterem kb. 20 ülőhellyel rendelkezik. A földszinten kapott helyet a baba-mama szoba, alkalmazotti öltöző mosdóval, továbbá női és férfi mosdó, akadálymentes wc és takarító és hulladéktároló helyiség.

Az emeleten a védőnői szolgálat fog működni. Ennek érdekében egy 11 fős védőnői iroda, két tanácsadó szoba lesz kialakítva. Az emeleten is kiépítésre kerül baba-mama szoba, akadálymentes wc, egyben női mosdó, illetve egy férfi mosdó. A személyzet megfelelő munkakörülményeinek biztosítására öltöző-raktár helyiség, teakonyha és személyzeti wc lett betervezve.

Fentiek mellett a tervezett projekt megfelelő színvonalú munkahelyet és szolgáltatást tud biztosítani, továbbá hozzájárul a fenntartási és üzemeltetési költségek tartós visszaszorításához, a várakozók és az intézménybe érkezők komfortérzetének jelentős növekedése mellett.

**6. TOP-2.1.3-15-FE1-2016-00016 Mór város belterületi vízrendezése**

**Fejlesztés célja: 1. Környezetvédelemhez és természeti katasztrófák elhárításához kapcsolódó beruházási célok**

**Fejlesztés alcélja: 1.5. Árvíz és belvíz elleni védekezéshez kapcsolódó beruházások**

**Fejlesztés alapjául szolgáló feladat (jogszabályhely megjelölésével): Magyarország helyi önkormányzatairól szóló 2011. évi CLXXXIX. törvény 13. § (1) 11. Helyi környezet- és természetvédelem, vízgazdálkodás, vízkárelhárítás**

A projekt által érintett területen az elmúlt idők folyamán többször fordultak elő csapadékból származó különböző mértékű elöntések. A vízkárok elhárítására az Önkormányzat, ill. jogelődje különböző rész megoldásokkal próbálkozott. Vízelvezető árkok létesültek az anyagi erő szabta szűk keretek között. A földárkok a talajadottságok, a lejtésviszonyok, de főleg a rendelkezésre álló rendkívül szűk telekszélesség miatt nehezen karbantarthatók, nem állékonyak.

Az elmúlt években a heves intenzitású esőzések során vízelöntések és partfalomlások történtek a korszerűsítéssel érintett árok környezetében. A teljesség igénye nélkül, az alábbi jelentős káresemények az elmúlt időszakból:

* a Zrínyi utcai és a Martinovics utcai ingatlanokat elöntötte a Vén-hegyről lezúduló csapadékvíz;
* Bajcsy-Zsilinszky utca - Pince utca – Vénhegyi utca – Agyag utca által határolt kertekben keletkeztek vízkárok;
* A Pince sor középső része kerül víz alá a heves intenzitású esőzések során.
* Téglás-köz partfalomlás

Átfogó cél: Mór község közigazgatási területén, a projekttel érintett területen (Zrínyi Miklós u., Hársfa u., Pince u., Ezerjó u.) a helyi vízkár veszélyeztetettség csökkentése, környezeti káresemények megelőzése.

A projekt célja, hogy a hegyekkel körülvett település csapadékvíz elöntéssel veszélyeztetett területein megoldást nyerjen károkozás nélkül a befogadóig történő vízlevezetés, és ez által megszűnjön az előző években gyakran előforduló, ebből adódó katasztrófa helyzet. A megvalósítás eredményeképpen megszűnnek az elöntések alkalmával szükségszerűen elvégzendő kárelhárítási munkálatok, valamint lényegesen egyszerűbbé válik a mederburkolatok és iszapfogóknak köszönhetően az árok karbantartása, tisztítása és az eredeti folyásszint, valamint nyomvonal megőrzése.

A védendő értékek az akcióterületen lévő lakóházak (magán ingatlanok) illetve a kulturális örökség részét képező, önkormányzati rendelettel helyi védelem alá helyezett műemlék jellegű pincék. Akcióterületen lévő lakóingatlanok száma: 147 db.

**7. TOP-3.1.1-16-FE1-2017-00001 Fenntartható települési közlekedésfejlesztés Mór Dózsa György utca**

**Fejlesztés célja: 7. Egyéb feladatokhoz kapcsolódó célok**

**Fejlesztés alcélja: 7.1. Közutak, hidak építése, felújítása**

**Fejlesztés alapjául szolgáló feladat (jogszabályhely megjelölésével): Magyarország helyi önkormányzatairól szóló 2011. évi CLXXXIX. törvény 13. § (1) 2. Településüzemeltetés**

A tervezési szakasz a 8127 j. országos közút (Dózsa Gy. u.) 2+275 – 2+826 km szelvényei között található. A Dózsa György út, Mór város egyik legfontosabb, ezáltal az egyik legjelentősebb gépjármű és gyalogos forgalmat lebonyolító gyűjtőútja. A tervezéssel érintett útszakasz Mór belterületén a belvárosi részben található, közelében iskolák, Kórház és rendelőintézet, sportcsarnok és autóbusz megállóhelyek létesültek. A felsorolt létesítmények és az utca teljes érintett hossza mellett elhelyezkedő 4 emeletes tömblakások is jelentős forgalomvonzó hatással bírnak.

Az útszakasz hálózati értelemben összeköttetést biztosít a 81. sz. főút és Mór belvárosa között, illetve a 8127. jelű közút részeként Tatabánya irányába közlekedő járművek útvonalaként is szolgál. A fent részletezetteknek köszönhetően a Dózsa György útnak ezen a szakaszán jelentős a gépjármű forgalom és a keresztező gyalogos forgalom egyaránt. A gyalogátkelőhelyek a nagyon széles (10,5m) útburkolat miatt hosszúak, és emiatt veszélyesek a gyalogosok számára.

A Dózsa György út burkolatát a forgalom biztonságának növelése érdekében 2,0m széles közbenső szigettel kettéválasztanánk. A középsziget beépítésével csillapítjuk a gépjárművek sebességét, mivel a beszűkített úttest kisebb sebesség megválasztására ösztönöz és a középsziget a gyalogosok védelmét is szolgálja. Egyrészt jelentősen lerövidül a gyalogátkelőhelyek útburkolaton, konfliktushelyzetben lévő hossza, illetve a gyalogosoknak mindig csak az egyik irányból érkező járművekre kell figyelmet fordítania. Az utat keresztező gyalogos forgalmi igények kielégítésére, a 2+522,50 km szelvényben és a 2+713 km szelvényekben új gyalogátkelőhelyeket létesítenénk, a csatlakozó járdákat pedig akadálymentesen igazítanánk hozzá az új burkolatokhoz.

Az út mentén található a város legsűrűbben lakott része. A 4 emeletes tömblakások egyre növekvő parkolási igényeit a meglévő párhuzamos parkolást biztosító leállósáv nem elégíti ki. a beruházás során nagyszámú ferde beállású parkolót alakítanánk ki.

A projekt célja a települési mobilitás környezetileg és pénzügyileg fenntarthatóbbá tétele, hozzájárulva a TOP 3. prioritási elvárásokhoz. A projekt fő célja a forgalomcsillapítás, közlekedésbiztonság, akadálymentesítés.

**8. Önkormányzati feladatellátást szolgáló fejlesztések támogatása – Futár utca**

**Fejlesztés célja: 7. Egyéb feladatokhoz kapcsolódó célok**

**Fejlesztés alcélja: 7.1. Közutak, hidak építése, felújítása**

**Fejlesztés alapjául szolgáló feladat (jogszabályhely megjelölésével): Magyarország helyi önkormányzatairól szóló 2011. évi CLXXXIX. törvény 13. § (1) 2. Településüzemeltetés**

A városban a következetes felújítási programok ellenére is vannak olyan utcák, ahol az útburkolat és a járdák állapota olyan mértékben leromlott, hogy komoly fenntartási ráfordítások mellett sem biztosított a biztonságos közlekedés. Ezek közé tartozik a Futár utca is. Futár utca teljes felújítását és sávbővüléssel nem járó burkolatszélesítést szeretnénk megvalósítani a pályázatból. Ennek kapcsán a meglévő rendkívül rossz állapotban lévő betonlap járdák térkőburkolattal kerülnének átépítésre, valamint a tönkrement aszfalt burkolat helyreállítása történne meg pályaszerkezet cseréjével és teljes hosszban új kopóréteg építésével.

A meglévő csapadékvíz-elvezető rendszer hiányos és helyenként nem megfelelő a kialakítsa, így intenzív csapadék esetén veszélyeztetheti a magáningatlanokat is.

A beruházás nyomán csökkennének a fenntartási költségek, javulna a közlekedésbiztonság. A téli útfenntartás, síkosságmentesítés könnyebbé válna, a csapadékvíz-elvezetés alkalmas lenne arra, hogy biztonságosan levezesse a befogadóig a vízgyűjtő területre hulló csapadékot.